Saulėgrąža

Saulėgrąža (Helianthus) – astrinių (Asteraceae) šeimos augalų gentis. Graikiškai helios – saulė, anthos – žiedas; dideli žiedynai atrodo kaip saulė; be to, jie dažniausiai būna pasisukę į saulės pusę. Tai vienmetės arba daugiametės žolės, kartais išauginančios požeminius stiebagumbius (topinambas). Stiebas stačias, lapai apaugę šiurkščiais plaukeliais. Graižai vidutinio dydžio arba labai stambūs. Kraštiniai žiedai liežuviški, nevaisingi, viduriniai vamzdiški, vaisingi. 

Gentyje daugiau kaip 60 rūšių. Paplitusios Šiaurės Amerikoje. Lietuvoje dvi rūšys:
 Paprastoji saulėgrąža (Helianthus annuus). Pav.
 Bulvinė saulėgrąža, arba topinambas (Helianthus tuberosus)

Kategorija:Astriniai
Kategorija:Aliejiniai augalai